Ordre de la Résistance 1940–1944

Den Ordre de la Résistance 1940–1944 ass mam Arrêté grand-ducal vum 30. Mäerz 1946Arrêté grand-ducal du 30 mars 1946 portant institution d'une décoration civique op legilux.lu, gekuckt den 11. Mäerz 2019 agefouert ginn; den Arrêté ass duerno mat de groussherzogleche Reglementer vum 27. Mee 1967Règlement grand-ducal du 27 mai 1967 portant modification de l'article 6 de l'arrêté grand-ducal du 30 mars 1946 portant institution d'une décoration civique a 24. Dezember 2003Règlement grand-ducal du 24 décembre 2003 modifiant l'arrêté grand-ducal modifié du 30 mars 1946 portant institution d'une décoration civique modifizéiert ginn. E gëtt u lëtzebuergesch – an och exzeptionell un auslännesch – Zivilpersoune verginn, opgrond vun hire Verdéngschter an hirem bewisene Courage wärend der däitscher Occupatioun 1940-1944.

Dësen Uerde besteet aus zwéi Graden: dem Kräiz an der Medail.
 d'Kräiz ass aus Bronze mam Monogramm vun der groussherzoglecher Kroun drop. Op der viischter Säit ass de Kapp vum heraldesche Léiw mat der Opschrëft « Je maintiendrai » an de Joreszuelen « 1940-1944 ». Hannen drop ass e Lorberkranz mam Buschtaf R (Resistenz);
 d'Medail ass och aus Bronze. Vir drop ass den heraldesche Léiw vu Lëtzebuerg deen eng Ketten duerchbrécht. Op der anerer Säit ass de Monogramm mat zwee Lorberblieder an der Opschrëft « Je maintiendrai » mat de Joreszuelen « 1940-1944 ».

Zanter dem Règlement grand-ducal vum 24. Dezember 2003, gëtt d'Kräiz nëmme méi à titre posthume accordéiert an d'Iwwerreeche vu Medailen an deem Uerden ass ofgeschaaft ginn.

 Titel an Insigne als Resistenzler 
Opgrond vun engem Gesetz vum 14. Mäerz 1968Loi du 25 février 1967 ayant pour objet diverses mesures en faveur de personnes devenues victimes d'actes illégaux de l'occupant konnt d'Regierung och den Éierentitel Resistenzler accordéieren. Dësen Éierentitel gouf ëmgesat duerch en Insigne an en Auswäis.

Mam Gesetz vum 21. Juni 2016 gouf den Éierentitel nees ofgeschaaftLoi du 21 juin 2016 portant création d'un Comité pour la mémoire de la Deuxième guerre mondiale et portant: 1. modification de la loi modifiée du 25 février 1967 ayant pour objet diverses mesures en faveur de personnes devenues victimes d'actes illégaux de l'occupant (...).

 Kuckt och 
 Lëtzebuergesch Auszeechnungen an Éierenzeechen
 Médaille de la reconnaissance nationale
 Dokter Nicolas Huberty

 Um Spaweck 

 Offiziell Säit vun der Regierung iwwer d'Lëtzebuerger Auszeechnungen an Éierenzeechen
 Lëscht vun de Persounen déi posthum d'Éierekräiz kruten

Kategorie:Lëtzebuergesch Resistenz